[{"text_idx": "#000005", "text": "Tagakaanelt vo\u0303ib lugeda: \"Kirjanikud omavahel\" on raamatusari, milles ku\u0308mme eesti kirjanikku kirjeldavad olnud ja olevat kirjanduselu loojate omavaheliste suhete kaudu. See on sari andekatest ja omana\u0308olistest Eesti inimestest. Huvitavad isiksused, kes on aegade jooksul omavahel po\u0303rkunud, armastanud, vihanud ja leppinud. Erakud ja suhtlejad, riigimehed ja katlaku\u0308tjad, loojad ja nende muusad, kostitajad ja ku\u0308lalised, aga ko\u0303ik ka kirjanikud, kelle so\u0303na ko\u0303lab luules ja proosas.\""}, {"text_idx": "#000006", "text": "Kuigi Eeva Pargi raamat \"Minu kuninglikud kaelkirjakud\" kuulub just nimelt sellesse sarja ja Eeva Park on lausa \"geneetiline kirjanik\", julgen o\u0308elda, et see sarjakirjeldus selle raamatu kohta u\u0308lekohtuselt pisendav. See teos ei ole sugugi kitsalt kirjanike siseringi asi. Kujutan ette, et sellel raamatul on va\u0308ga lai ko\u0303netuspotentsiaal. Eeva Pargi (su\u0308ndinud 1950), ta sugulaste ja kaaskondsete elu on olnud nii ta\u0308henndusrikas, et sellest on saanud dokumentaalses ja ma\u0308lestuslikus vormiski panna kokku teose, milles esitlub unversaalne inimsaatus konkreetses eluka\u0308igus ja seda parima romaanikunsti va\u0308a\u0308riliselt. See on u\u0308ks neid paradoksaalseid olukordi, kus erakordsus u\u0308hendub representatiivsusega, u\u0308ldinimlikkusega."}, {"text_idx": "#000009", "text": "\"Mingit dramaatilist tuha pa\u0308heraputamist Debora [Vaarandi] ei harrastanud. Ta kinnitas, et oli alati \u2013 igas olukorras \u2013 toiminud oma veendumuste ja\u0308rgi, kuid ega me sellesse teemasse u\u0308learu ei su\u0308u\u0308vinudki. U\u0308ks lugu, mida ta meenutas, oli aga va\u0308gagi otseselt kommunistliku parteiga seotud. Nimelt olid kaks vene madrust u\u0308ritanud teda vanalinna treppidel ro\u0308o\u0308vida ja va\u0308gistada. Pa\u0308ris viimasel hetkel katkise na\u0308o ja lo\u0303hutud riietega pakku pa\u0308a\u0308sedes avastas Debora, et koos muhvi ja kotiga oli kadunud ka tema parteipilet. Just seda \u2013 parteipileti kaotust \u2013, mitte jo\u0303hkrat kallaletungi, meenutas ta kui to\u0303elist katastroofi. Nimelt ei ja\u0308rgnenud sellele intsidendile mitte su\u0308u\u0308dlaste kinnivo\u0303tmine ega vabandav kaastundeavaldus, vaid hoopis parteiline noomitus, mis oli siis kommunistile va\u0308ga karm karistus.\" (lk 31)"}, {"text_idx": "#000010", "text": "Ei ole kindel, kui suurt mo\u0303istmist Debora ta\u0308napa\u0308eva feministide hulgas leiaks, sest lisaks eelo\u0308eldule u\u0308tles ta Eeva Pargile sedagi \"et tal on \u2013 kogu kurbusest hoolimata \u2013 hea meel, et tal laps oli, ning et emaks saamise ja olemise kogemuseta ja\u0308a\u0308b naisel \u2013 inimesel \u2013 maailma mo\u0303istmine paratamatult puudulikuks.\" (lk 24)"}, {"text_idx": "#000013", "text": "\"Eeva Park joonistab oma ema, luuletaja Minni Nurme ilmasambakuju va\u0308lja no\u0303tke ja liigutavana. Nurme toimetab poolmu\u0308u\u0308tilise esiemana, kes ei karda ei kerava\u0308lku ega Aadu Hinti, suudab vabakutselise heitlikus elus a\u0308ra toita viis last, hoiab kindla ka\u0308ega teel Halli Ruuna nimelist autoloksu ja sa\u0308ilitab imelikult ro\u0303o\u0303msa meele koos mo\u0303istatusliku mo\u0303tlikkusega.\" (\"Kirjanduse kollane\" Postimees 7. XII 2018)"}, {"text_idx": "#000014", "text": "Nii on. Mootoritehnikast teadlikumale vo\u0303in ta\u0308psustuseks o\u0308elda, et Hall Ruun polnud mingi autoloks, see oli midagi palju ettearvamatumat ja deemonlikumat, see oli Moskvits\u030c 400. Vo\u0303hiklikumale lugejale vo\u0303in o\u0308elda, et taolisega so\u0303itmine on midagi raskejo\u0303ustiku ja seiklusspordi vahepealset, ja et sel oli mo\u0303juvaid po\u0303hjusi, miks \"naine oli autoroolis tol ajal u\u0308sna haruldane\" (lk 56). Ja keskne po\u0303hjus vo\u0303ib-olla polnudki saadana patriarhaat, mis La\u0308a\u0308ne kultuuri Willendorfi veenusest saati punase niidina la\u0308bib ja ta\u0308naseni aina vo\u0303imsamaid tuure vo\u0303tab, vaid na\u0308iteks see, et seda tuli va\u0308ndast ka\u0308ima lu\u0308u\u0308a (raskejo\u0303ustiku komponent) ja to\u0303ena\u0308osus jo\u0303uda sihtpunkti oli kulli-kirja ku\u0308simus (seiklusspordi komponent). \"Ta\u0308nu Ruunale tundsime meiegi varsti igat maanteeveerset oja, kust sai ikka ja ja\u0308lle tu\u0308hjaks visisenud radiaatori jaoks vett vo\u0303tta\" (lk 57)"}, {"text_idx": "#000020", "text": "Mis pooleli? Vastab Peeter Sauter"}, {"text_idx": "#000023", "text": "Vo\u0303tikveres valiti vo\u0303itjaks Eeva Park"}, {"text_idx": "#000026", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000032", "text": "Hannes Kaljuja\u0308rv: kuigi \"Pa\u0308ikesepoisid\" on komo\u0308o\u0308dia, on ses ka nukraid toone"}, {"text_idx": "#000036", "text": "Loe katkendit Dominique Fortier' jutustusest \"Paberlinnad\""}, {"text_idx": "#000044", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}, {"text_idx": "#000048", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000051", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]